Se o decumenta con o nombre escrito como «Jaro» en os textos medievals, car que a «i larga» yera la grafía habitual ta o fonema [tʃ] en aragonés medieval. Va estar cabecera de municipio dende os primers censos modernos en 1834 dica a suya absorción en o municipio de Muro de Roda en o periodo 1842-1857. Tamién feban parte d'o suyo municipio as aldeyas historicas de a Lueza y o Pocino, que con Charo se van achuntar en Muro de Roda. Como totz os nuclios de Muro de Roda, Charo, a Lueza y o Pocino s'achuntón en o municipio actual d'a Fueva en a decada de 1960.